Diari Oficial de la Generalitat Valenciana


Sumari del DOGV 9785, del 09-02-2024 (2024/1042)

Extracte de la Resolució de 2 de febrer de 2024, de la Universitat de València, de modificació de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca el I premi al millor Treball Fi de Màster o de final de grau sobre l'obra i trajectòria de la pintora Antonia Mir.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1042


Data del document
:   02-02-2024

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * Universitat de València

Extracte de la Resolució de 2 de febrer de 2024, de la Universitat de València, de modificació de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca el I premi al millor Treball Fi de Màster o de final de grau sobre l'obra i trajectòria de la pintora Antonia Mir. [2024/1042]  
BDNS (identif.): 737921.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/737921)  
La vicerectora de Cultura i Societat de la Universitat de València, d'acord amb les competències delegades per Resolució de 20 de maig de 2022, del Rectorat de la Universitat de València (DOGV 9350, 30.05.2022), per la qual s'aprova la delegació de competències en els vicerectors i les vicerectores, la secretària general, el gerent i altres òrgans d'aquesta universitat, resol:  
1. Que, havent detectat una errada material en la resolució del Vicerectorat de Cultura i Societat de la Universitat de València, per la qual es convocava la I edició del premi al millor Treball de Final de Màster o de final de grau sobre l'obra i la trajectòria de la pintora Antonia Mir (publicada en el DOGV el 16.01.2024) de procedix a rectificar el següent:  
En la base 2.b) de la convocatòria,  
  
On diu:  
«2. b) Els TFM/TFG hauran d'haver sigut defensats en qualsevol de les convocatòries dels cursos acadèmics 2019-2020, 2020-2021, 2021-2022 i 2022-2023, així com haver obtingut una qualificació mínima de huit punts.»;  
  
Ha de dir:  
«2. b) Els TFM/TFG hauran d'haver sigut defensats en qualsevol de les convocatòries dels cursos acadèmics 2019-2020, 2020-2021, 2021-2022, 2022-2023 i 2023-2024, així com haver obtingut una qualificació mínima de huit punts».  
  
2. Amb la finalitat de facilitar la participació en la convocatòria, s'amplia fins al dia 30 de setembre de 2024 el termini de presentació de sol·licituds de participació en la I edició del premi al millor Treball de Final de Màster o de final de grau sobre l'obra i trajectòria de la pintora Antonia Mir.  
  
Contra aquesta resolució, que esgota la via administrativa, es pot interposar un recurs de reposició davant el mateix òrgan que l'ha dictat, dins del termini d'un mes a comptar des de l'endemà de la publicació, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos a comptar des de l'endemà de la publicació.  
  
València, 2 de febrer de 2024. La rectora, p. d. (DOGV 30.05.2022), la vicerectora de Cultura i Societat: Ester Alba Pagán.